AJALUGU Â» Meie ratsutajad võistlesid Rakveres 10.06.1966
Grupp Tartu rajooni ratsasportlasi tegi kaasa Rakvere karikavõistlustel. Kergema klassi takistussõidus võitis vigadeta ning parima ajaga Nõo sovhoosi sportlane Helga Oxford hobusel Kopeer. Napilt kaotas talle Lenini-nimelise näidissovhoosi sportlane Helle Rätsep hobusel Vesuuv, kes samuti läbis distantsi vigadeta, kuid pisut halvema ajaga. Kolmas oli Viljandi võistleja V. Mölder.
Raskema klassi minuti-vailktakistussõidust võttis osa 22 sportlast üle vabariigi. Võitis viljandlane V. Rand Rakvere võistleja A. Raveli ees. Kolmandaks jäi 440 punktiga Helle Rätsep. Tubli võistlejahingega sportlasena näitas end Ants Juursoo, kes hobusel Kazan saavutas 360 punktiga tubli 6. koha. Helga Oxford jagas 320 punktiga 8.-9. kohta.
Lähemal ajal algavad Eesti NSV meistrivõistlused Tartus. Juuli algul kontrollib koondis oma löögijõudu Kureküla karikavõistlustel (Lenini-nimelises näidissovhoosis), juuli lõpul aga antakse aasta vastutusrikkaim eksam Viljandis maanoorte spartakiaadil, kus tuleb kaitsta mullust üldvõitja tiitlit.
T. RENSEL